Mõni päev tagasi juhtusin kuulma põgusat raadiointervjuud Aigi Vahinguga, milles päriti ka tema suhet religiooniga. Vastus oli (mälu järgi refereerituna), et nimetatagu seda jumalaks või universaalseks teadvuseks või kuidas tahes, kuid usk on võimalus tajuda, et sa ei pea elus kõike ise kontrollima. Et näiteks kui tema kirjutab raamatu, siis tema ülesanne on raamat valmis kirjutada - kes seda loeb, kuidas ostetakse, seda ta ei peagi enam kontrollima, selle eest hoolitseb juba jumal.